## Program pomoćničkog ispita za zanimanje fotograf

### NN 5/2004 (15.1.2004.), Program pomoćničkog ispita za zanimanje fotograf

# ministarstvo za obrt, malo i srednje poduzetništvo

**170**

Na
temelju stavka 4. članka 53. Zakona o
obrtu (Narodne novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE FOTOGRAF

I.

Svrha pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje fotograf (Narodne novine, br. 86/96), nužna za obavljanje
poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

if !supportLists1.
endifizrada fotografija u crno bijeloj i kolor tehnici;

if !supportLists2.
endifizrada fotoreprodukcija umjetničkih djela, plakata, postera i slično;

3. izrada dijapozitiva;
4. poznavanje zaštite radne i životne sredine;
5. uporaba,
   održavanje i njegovanje aparata, strojeva i uređaja;
6. korištenje
   fotokemijskih kupki i otopina;
7. izradba
   slika i dijapozitiva;
8. razvijanje
   u crnobijeloj tehnici i tehnici u boji (C-41 i E-6);
9. kopiranje
   i povećavanje u crnobijeloj tehnici i tehnici u boji;
10. korigiranje
    negativa i pozitiva, primjena mjerne tehnike osvjetljenja i
    osvjetljavanje,
11. reprodukcija
    u crnobijeloj tehnici i tehnici u boji;
12. primjena
    različitih fotografskih tehnika snimanja;
13. oblikovanje slike i objektiva, fotografiranje u studiju i izvan
    njega u crnobijeloj tehnici i tehnici u boji.

Ispitanik mora u zadanom roku primjereno pomoćničkom
statusu izraditi uradak i obaviti radnu probu. Ispitna komisija na temelju
dolje navedenih uradaka i radnih proba zadaje ispitaniku jedan do tri uratka i
jednu do tri radne probe. Ispitna komisija može i samostalno predložiti uratke
i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izradba slika i dijapozitiva iz zadanog područja | Prema odabranom uratku kandidat mora znati primijeniti razne metode izradbe slika, obrezivanje kopija, zaštita slika lakom, uramljivanje slika i dijapozitiva |
| Razvijanje | Kandidat mora dokazati svojim uratkom da zna sustavi razvijanja, fiksiranje i sušenje crnobijelih filmova i slika u boji. Razvijanje negativa, razvijanje test traka i dezitometrijska kontrola prema tipu uratka. |
| Reproduciranje | Kandidat mora dokazati svojim uratkom (reprodukcijom većeg formata) da zna tehniku reprodukcije crtežnih i polutonskih predložaka, opseg kontrasta i opseg tonske vrijednosti reproduciranja, određivanje korištenja filtera i vrijeme osvjetljivanja za crno bijele i predložake u boji |
| Tehnike snimanja | Na primjeru svog uratka kandidat mora znati objasniti optičke mogućnosti reprodukcije, način rada, žarišnu daljinu, jačinu svjetla i blendu.  Ovisno o odabranom uratku opisati širokokutni i normalni teleobjektiv, te zum objektiv, objasniti postupak s crnim zaslonom i filtere te kako je izvršio raspodjelu svjetla, rasvjete i opsege tonske vrijednosti. |
| Fotografiranje u studiju i izvan njega | Kandidat mora znati fotografiranje osobe i skupine osoba, arhitekturu, tehničke objekte, krajolik, biljke i životinje, aranžirati mrtvu prirodu prikazati detalje i cijele objekte, materijal i strukturu, svrhu i funkciju nekog objekta |
| Kopiranje i povećavanje | Kandidat mora znati napraviti povećanja, smanjenja, duplikate i međunegative u ručnim, poluautomatskim uređajima za kopiranje i povećavanje. Na primjeru svog uratka mora znati  koristiti fototehnička sredstva, naročito optičku fotomontažu s dvostrukim ili višestrukim osvjetljenjem, prekopiravanjem, ugrađenim osvjetljenjem i oslobađanjem |

## RADNA PROBA

|  |  |
| --- | --- |
| Vrsta radne probe | Opis radne probe |
| Izrada povećanja u boji sa zadanog negativa | Kandidat u procesu rada u laboratoriju mora znati napraviti povećanja, smanjenja, duplikate i međunegative u ručnim, poluautomatskim uređajima za kopiranje i povećavanje. |
| Korekcija fotografije u boji i crnobijelih negativa | Korekcija crnobijelih negativa i pozitiva manuelno, kemijski i fotografski  Korekcija boje manuelno i fotografski  Korekcija boje kemijski i fizikalno  Promjena gradacije i boje maskiranjem, naročito maskama u boji i srebrnom maskom |
| Izradba crnobijele fotografije, u studiju. | Kandidat mora postići optimalnu sliku pomoću različitog dovođenja svjetla iz više izvora, naročito dovođenja glavnog svjetla, također mora odrediti prostorne utjecaje raspodjelom svjetla i sjena te odrediti raspodjelu svjetla, mjeriti kontrast rasvjete i opseg tonske vrijednosti |
| Izradba crnobijele reprodukcije sa zadanog predloška | Kandidat mora određenim korištenjem filtera i vremenom osvjetljivanja reproducirati predložak također mora znati obračunavanje mjerila reproduciranja |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja
nužna za obavljanje praktičnih postupaka u zanimanju koja su propisana
nastavnim planom i programom za teorijski dio naukovanja.

### NASTAVNI PREDMET

### *Tehnologija zanimanja*

1. Kemijsko fizikalne osnove
2. foto-materijali
   i njihova senzibilizacija
3. kamere
   i njihovi dijelovi
4. uređaji
   i sustavi za razvijanje
5. uređaji
   za kopiranje i povećavanje
6. uređaji
   i sustavi za reprodukciju
7. sustavi
   za osvjetljenje
8. tehnika
   snimanja
9. tehnika filtra
10. autorsko
    pravo

## *Fotografsko oblikovanje*

1. fotografija i umjetnost
2. sadržaj fotografije
3. boja u fotografiji
4. kompozicija fotografije

## *Stručni račun*

1. matematičke
   i računske osnove
2. tehničko-tehnološki
   račun kod fotografije i uređaja (oštrina, senzitometrija, filtri, jačina
   struje)
3. izračunavanje
   plaća s porezima i doprinosima
4. izračunavanje
   materijala i proračun materijala
5. izračunavanje
   troškova
6. izračunavanje kamata

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Izbor i priprema fotoparata, objektiva ili kemikalija za rad | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja aparatom i napravama | 0 – 10 |
| Podešavanje fotoaparata prema određenoj radnoj probi | 0 – 10 |
| Koncentracija i izdržljivost | 0 – 10 |
| Kakvoća obavljene radne probe | 0 – 10 |
| Ispunjenje radne norme | 0 – 20 |
| Kakvoća uratka | 0 – 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan            ( 5 ) |
| 81 – 91 | Vrlo dobar       ( 4 ) |
| 67 – 80 | Dobar              ( 3 ) |
| 50 – 66 | Dovoljan          ( 2 ) |
| 0 – 49 | Nedovoljan      ( 1 ) |

# II. STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-30  Zagreb, 17. prosinca 2003. |  |

Ministar

**Željko
Pecek**, v. r.

Ostalo, NN 5/2004-170